ایمام سجاد

علی ابن حسین یادا ایمام سجاد، شیعه‌لرین‌ دؤردونجو ایمامی‌دیر کی ۳۶ اینجی هیجری ایلینین جمادی‌الاول آیی‌نین ۱۵ اینجی گونونده مدینه شهرینده آنادان اولوبدور. اونون آتاسی ایمام حسین -شیعه‌لرین اۆچونجو ایمامی- و آناسیدا شهربانو -ایرانین شاهی اۆچونجو یزدگردین قیزی-دیر. ایمام سجاد سونوندا ولید بن ملکین زهریله اؤز ائوینده شهادته چاتدی. اونون جنازه‌سی اؤز عمیسی ایمام حسنین قبری‌نین کناریندا -بقیع قبریستانیندا- تورپاغا تاپیشیریلدی. یاشاییش ایمام سجاد ایکی ایل ایمام علینین ایمامتی، ۱۰ ایل ایمام حسنین ایمامتی و ۱۱ ایل ده ایمام حسینین ایمامتی‌نین دوره‌سینده یاشادی و همده یزید بن معاویه، عبدالله بن زبیر، معاویه بن یزید، مروان بن حکم، عبدالملک بن مروان و ولید بن عبدالملکین حوکومتلرینی گؤردو. ابوحمزه ثمالی، ابوخالد کابلی، یحیی بن ام‌طویل، سعید بن جبیر، سعید بن مسیب و عمرو بن عبدالله سبیعی، اونون ان اؤنملی اصحابلاریدیرلار. ایمامت ایمام حسینین کربلا ساواشیندا شهادتیندن سونرا و موختارین قییامینین جریانیندا کی شیعه‌لرین چوخو اوندان حیمایت ائتدیلر، موختار اؤز قییامینی حنفیه‌نین نییابتیندن اعلان ائتدی.ایمام سجاد بو دؤره‌ده سیاسی ایشلرده چوخ دخالت ائتمیردی و شیعه‌نین عقیده‌لرینین یایماسی، شیعه اۆچون صالیح اینسانلارین تربیتی، بنی‌امیه‌نین چهره‌سینین گؤسترمه‌سی، اینحیرافی فیکیرلرین قاباغینین آلماسی و عاشورانین یادینین دیری ساخلاماسی، اونون اصلی ایشلریدیرلر. تعلیملر ایمام سجاد اؤز تعلیملرینی دوعا قالیبینده بیر کیتابدا -سجادیه صحیفه‌سی آدیندا- شیعه‌لر و آیری موسلمانلار اۆچون یایلاندیریبدیر. شیعه‌نین عالیملری بو کیتابی قرآن و نهج‌البلاغه‌دن سونرا، ان اؤنملی قایناق تانیییرلر و اونو «قرآنین همتاسی»، «اهل‌بیتین انجیلی» و «آل‌محمدین زبورو» آدلاندیریرلار. عاییله ایمام سجادین ۱۵ ائولادی واریدی کی اونلارین آدلاری بو ترتیبیله‌دیر: ایمام باقر (ع) (آناسی ام‌عبدالله ایمام حسنین قیزی)، عبداالله (اونون قیزی -فاطمه- اسماعیل -امام صادقین اوغلو-نون آناسی)، حسن، حسین، زید، عمر، حسین‌اصغر، عبدالرحمان، سلیمان، علی، محمداصغر، خدیجه، فاطمه، علیه و ام‌کلثوم. قایناقلار اینگلیسجه ویکی‌پدیا ایرانیکا بیلیکلیکی Archived 2011-01-22 at the Wayback Machine.